CIA: Retragerea trupelor din Afganistan generează riscuri semnificative privind terorismul.
Retragerea trupelor occidentale din Afganistan generează riscuri "semnificative" privind amplificarea terorismului, afirmă directorul CIA. William Burns: Reţeaua Al-Qaida, cât şi gruparea Stat Islamic menţin intenţiile de recuperare a abilităţilor de atacare a obiectivelor SUA. Burns: chiar şi după retragerea militară, atât CIA, cât şi partenerii noştri din Guvernul SUA vor menţine o serie de capabilităţi.
Retragerea trupelor occidentale din Afganistan generează riscuri "semnificative" privind amplificarea terorismului, afirmă William Burns, directorul Agenţiei Centrale de Informaţii (CIA) din Statele Unite, conform site-ului Axios.com."Trebuie să vedem foarte clar realitatea, să observăm potenţialele provocări în materie de terorism, faptul că atât reţeaua Al-Qaida, cât şi gruparea Stat Islamic menţin intenţiile de recuperare a abilităţilor de atacare a obiectivelor SUA, fie în regiune, fie în Occident sau, în ultimă instanţă, pe plan intern", a declarat William Burns, în cursul audierilor în Comisia pentru Informaţii a Senatului SUA."În privinţa retragerii armatei americane, capacitatea Administraţiei SUA de colectare a informaţiilor şi de a acţiona asupra ameninţărilor se va diminua. Acest lucru este clar. Cu toate acestea, chiar şi după retragerea militară, atât CIA, cât şi partenerii noştri din Guvernul SUA vor menţine o serie de capabilităţi, unele rămase, iar altele pe care le vom crea, care ne vor ajuta să anticipăm şi să contracarăm orice efort de relansare a activităţilor teroriste", a subliniat William Burns.